# Асен Траянов

### от Уикипедия, свободната енциклопедия

Асен Траянов български изследовател
Роден: | 1885 Сливен, България
Починал: | 2 август 1940 София, България

Асен Траянов е български изследовател, картографирал слабо проучени планински области във Венецуела.

Асен Траянов е роден през 1885 г. в град Сливен. Той е брат на поета Теодор Траянов. Като военен инженер участва в Балканските войни (1912-1913) и Първата световна война (1915-1918). След войните емигрира във Венецуела, където правителството го наема да състави топографска карта на югоизточната част на страната. За изпълнение на тази задача участва в няколко експедиции в тропическите гори около река Ориноко и част от Гвианската планинска земя — планината Рораима (Дяволската планина).

През 1938 г. Асен Траянов се връща в София, където започва организирането на експедиция за изследване на планинските части на Венецуела. Началото на Втората световна война осуетява заминаването. На 2 август 1940 г. Асен Траянов почива в София.

Във Венецуела Траянов е известен с фамилията Траханес (Trajanes). Жена му и дъщеря му Лидия остават да живеят във Венецуела. Владимир Манев е написал книга посветена на него — „Един българин в джунглата“.

Взето от „http://bg.wikipedia.org../../../%D0%B0/%D1%81/%D0%B5/%D0%90%D1%81%D0%B5%D0%BD_%D0%A2%D1%80%D0%B0%D1%8F%D0%BD%D0%BE%D0%B2_2432.html“.

Категории: Изследователи | Български инженери | Български картографи

##### Views

- Статия
- Беседа
- Текуща версия

##### Търсене